Kalev Tammin

Kalev Tammin (20. august 1941 Tartu – 21. veebruar 2006 Tallinn) oli eesti näitleja ja trupijuht.

Kalev Tammin lõpetas 1961. aastal Tallinna 4. Keskkooli ja 1965. aastal Tallinna Riikliku Konservatooriumi lavakunstikateedri. Ta õppis lavakunstikateedri 2. lennus, mille baasil asutati Eesti NSV Riiklik Noorsooteater. Aastatel 1965–1975 töötaski ta Eesti NSV Riiklikus Noorsooteatris näitlejana, 1975–1979 samas inspitsiendina ja aastast 1979 trupijuhina.

Näitlejana tegi ta kaasa ligi 40 lavastuses. 30 inspitsiendi ja trupijuhina töötatud aasta jooksul täienes tema rollide loetelu veel 50 rolliga.Suri Linnateatri trupijuht ja näitleja Kalev Tammin. Eesti Päevaleht, 21. veebruar 2006.

 Isiklikku 
Ta oli alates 1967. aastast abielus Elve Uustaluga.

Tunnustus
 2003 – Eesti Teatriliidu tehnilise töötaja auhind

Viited

Kategooria:Eesti näitlejad
Kategooria:Tallinna Kristiine Gümnaasiumi vilistlased
Kategooria:Eesti Muusika- ja Teatriakadeemia vilistlased
Kategooria:Metsakalmistule maetud
Kategooria:Sündinud 1941
Kategooria:Surnud 2006